open-index/open-wikipedia-markdown huggingface dataset:
The Battle of Rogue River

***The Battle of Rogue River*** (títol orichinal en anglés, en aragonés ***A batalla de Rogue River***, estrenada en Aragón con o suyo títol traduciu enta lo castellano de ***La batalla de Rogue River***) ye una cinta de cine estausunidense de cine de western de l'anyo 1954 dirichida por William Castle seguntes un guión orichinal de Douglas Heyes, una banda sonora orichinal de Mischa Bakaleinikoff y George Duning, una dirección de fotografía de Henry Freulich, una producción cinematografica de Sam Katzman ta la suya productora cinematografica *[[Sam Katzman Productions]]* y un elenco composau por os actors George Montgomery, Richard Denning, Martha Hyer, Willis Bouchey, John Crawford, Emory Parnell, Michael Granger, Lee Roberts, Bill Bryant, Freeman Morse, Frank Sully y Jimmy Lloyd, entre d'atros.

En l'actual Oregón mientres 1855 y 1856 en as clamadas *[[guerras de Rogue River]]* o chefe d'os indios d'o río Rogue, *chefe Mike*, combate contra los colons que penetran en o suyo terriorio con prou exito, frenando la dentrada d'intrusos en o suyo territorio y combatendo tamién contra l'exercito estausunidense que refirma a los colons. Cuan transporta uns canyons de campanya enta lo fuerte, lo *comandant Archer* ordena que dispare lo canyón, amedrentindo asinas a los indios. Cuan plega en o fuerte, troba que lo suyo segundo, lo *comandant Wallach* ha permitiu recrutar a un grupo de paramilitars civils que se dedican a beber alcol y han relaxau a disciplina militar. Cuan restablixe la disciplina, qui amuestra mas malestar ye *Bret McClain* la filla d'o sarchento mayor, que l'acusa d'inhumano. D'atra man, un grupo de cabaleros propietarios no dseya que lo territorio d'Oregón se converta en un nuevo estau d'os Estaus Unius y provoca que tornen os combaz entre los indios y los militars.

*The Battle of Rogue River* s'ambienta en l'actual Oregón en 1855 y 1856 mientres as guerras indias y las suyas escenas se filmoron en Valencia y Norco y en o rancho Iverson en Los Angeles en California.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''The Battle of Rogue River'' en Internet Movie Database.
*  ''The Battle of Rogue River'' en FilmAffinity.
*  ''The Battle of Rogue River'' en TCM Movie Database.
*  ''The Battle of Rogue River'' en AllMovie.
*  ''The Battle of Rogue River'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/battle_of_rogue_river *The Battle of Rogue River*] en [[Rotten Tomatoes]].
*  [https://letterboxd.com/film/battle-of-rogue-river/ *The Battle of Rogue River''] en Letterboxd.
Ilesia de Nuestra Sinyora de Gracia de Zaragoza

A **ilesia de Nuestra Sinyora de Gracia** ye una ilesia barroca d'o sieglo XVII situada a ciudat de Zaragoza (Aragón).

## Historia
A ilesia, fundada en o zaguer cuarto d'o sieglo XVII por Diego de Castrillo, fació parti d'o hespital de Convalescients, dimpués refundau como hespital de Nuestra Sinyora de Gracia. Apareixe descrita en a *[[Guía de Zaragoza]]* (1860) de Vicente Andrés con as siguients palabras:

## Descripción
Ye una ilesia construyida en ladriello y tien una sencilla portalada formada por dos pisos, flanquiaus por sencillas pilastras. En o centro d'o segundo piso se troba o escudo d'o suyo fundador y sobre él una capilleta con una imachen d'a Virchen y o Nino con malautos a os suyos piez. I hai un frontón curvo partiu dendima d'a portada y un atro triangular rematando a frontera.

De planta de cruz griega sobre a que i hai una cupula eliptica, en a suya superficie u intradós s'ubren una serie de vanos ciegos y ubiertos que se distribuyen entre niervos radials.

L'interior ye decorau por celosías y lienzos d'estilo barroco. Destaca o suyo retablo de fusta dorada, que representa a la Virchen “salus infirmorum” (*salut d'os malautos*) y que fue realizau por o pintor aragonés José Luzán, mayestro de Francisco Bayeu y Francisco de Goya.

En a cripta d'a ilesia, a la que s'accede por unas escaleras situadas en o costau ezquierdo, descansan as relichiosas que aduyoron a la Mai Ràfols en o día a día d'o hespital mientres os Seches de Zaragoza.

## Referencias

## Vinclos externos
* 
*  En Zaragoza Go
*  En Zaragoza Guía
José Damián Dieste Arbués

**José Damián Dieste Arbués**, naixiu de Samianigo (Alto Galligo, Aragón) en 1954, ye un antropologo y escritor aragonés en aragonés y castellano, autor de cuantas obras de narrativa (novelas) pero tamién conoixiu por os suyos treballos sobre mitolochía aragonesa y sobre cultura aragonesa en cheneral. Por o suyo treballo ha recibiu bels premios, estando tamién autor de cuantos articlos publicaus en prensa sobre tematicas d'o suyo ambito competencial.

## Obras
* 1987: *[[Sueño de zagal, triste despertar]]*, publicau por o *[[Consejo Superior de Investigaciones Científicas]]*, novela (accesit d'o Premio Isabel de Portugal), ISBN 978-84-00-06751-9.
* 1994: *[[Refranes ganaderos altoaragoneses]]*, publicau por l**[[Instituto de Estudios Altoaragoneses]]'', ISBN 978-84-86856-89-2.
* [[1999]]: ''[[El rey monje: crónica de Ramiro II de Aragón]]'' ([[novela]], en colaboración con [[Ángel Delgado]]), publicau por ''[[Editora y Distribuidora Hispano Americana]]'', ISBN 978-84-350-1847-0.
* [[2000]]: ''[[Sobre dichos y apodos en el Alto Aragón, Tradiciones altoaragonesas]]''.
* [[2000]]: ''[[Tradiciones altoaragonesas]]'', publicau por ''[[Ediciones Apóstrofe]]'', ISBN 978-84-455-0221-1
* [[2008]]: ''[[El rey conquistador. La crónica oculta de Jaime I]]'' ([[novela]], en colaboración con [[Ángel Delgado]]), publicau por ''[[Editora y Distribuidora Hispano Americana]]'', ISBN 978-84-350-6176-6
* [[2009]]: ''[[Adivinanzas del Alto Aragón]]'', publicau por ''[[Xordica Editorial]]'' con ilustracions d'[[Ernesto Sarasa]], ISBN 978-84-96457-40-0.
* [[2013]]: **', publicau por *[[Editorial Comuniter]]*, ISBN 978-84-15126-44-7.
* 2014: *[[Fábulas y leyendas del Alto Aragón]]*, publicau por *[[Editorial Comuniter]]*, ISBN 978-84-15126-62-1.
* 2015: *[[Ritos mágicos del Alto Aragón. la protección de la casa]]*, publicau por *[[Editorial Comuniter]]*, ISBN 978-84-15126-81-2.
* 2016: *[[Esquillas y estrellas: cultura, ritos y creencias de los pastores del Alto Aragón]]*, publicau por *[[Editorial Comuniter]]*, ISBN 978-84-16565-03-0.
* 2017: *[[Las palabras del cierzo: giros costumbristas, frases hechas y mazadas del Alto Aragón]]*, publicau por *[[Editorial Comuniter]]*, ISBN 978-84-16565-25-2.
* 2018: *[[Parolas de lusco]]*, publicau por *[[Consello comarcal de l'Alto Galligo]]*, ISBN 978-84-944456-6-8.
* 2018: *[[Por el país de las chamineras: viajes por el Alto Aragón]]*, publicau por *[[Editorial Comuniter]]*, ISBN 978-84-16565-40-5.
* 2020: *[[100 parolas en a cadiera]]*, publicau por *[[Editorial Comuniter]]*, ISBN 978-84-16565-76-4.
* 2021: *[[Aquer lugar de tellas soras]]*, publicau por *[[Editorial Comuniter]]*, ISBN 978-84-16565-93-1.
* 2022: *[[Guardaros del frío: refranes del clima del Alto Aragón]]*, publicau por *[[Editorial Comuniter]]*, ISBN 978-84-18973-05-5.
* 2023: *[[Apuntes de un landán]]*, publicau por *[[Editorial Comuniter]]*, ISBN 978-84-18973-22-2.

## Referencias

## Vinclos externos
*  ''José Damián Dieste Arbués'' en a base de datos d'a *[[Biblioteca Nacional de España]]*.
*  Obras de José Damián Dieste Arbués en *[[Dialnet]]*.
March or Die (cinta)

:*Iste articlo ye sobre una cinta de drama belico de cine britanico de 1977; ta atros usos, se veiga *'March or Die***.

***March or Die*** (títol orichinal en [[Idioma anglés|anglés]], en [[Idioma aragonés|aragonés]] ***Marchar u morir***, estrenada en [[Aragón]] con o suyo títol, traduciu enta lo [[Idioma castellano|castellano]] como ***Marchar o morir**') ye una cinta de cine de drama belico de cine britanico de l'anyo 1977 dirichida por Dick Richards seguntes un guión adaptau por David Zelag Goodman (basau en una historia de David Zelag Goodman y Dick Richards), con una banda sonora orichinal de Maurice Jarre, una dirección de fotografía de John Alcott y una producción cinematografica de Jerry Bruckheimer y Dick Richards ta la productora cinematografica *[[ITC Entertainment]]*. De l'elenco d'a cinta en fan parte, entre d'atros actors, Gene Hackman, Terence Hill, Catherine Deneuve, Max von Sydow, Ian Holm, Jack O'Halloran, Rufus, Marcel Bozzuffi, Liliane Rovère, André Penvern, Paul Sherman, Vernon Dobtcheff, Marne Maitland, Gigi Bonos y Wolf Kahler.

*William Foster* ye un comandant en a Lechión Estranchera Francesa en primerías d'os anyos 1920 que se siente despagau cuan veye que mientres a Primera Guerra Mundial mandaba mils de soldaus y agora nomás que manda un u dos centenars, y ha cayiu en l'alcoholismo. Bel día lo claman a París ta que mande un destacamento d'a Lechión que se ninviará en o Rif en Marruecos ta combatir-ie la sublevación liderada por *El-Krim* (alusión clara a Abd el Krim) contra las autoridaz colonials francesas. A la vegada, li encomanan de protecher a un grupo d'arqueologos d'o Museu d'o Louvre que han d'excavar una antiga ciudat amán d'Erfoud y que fa 3.000 anyos quedó enronada por as arenas d'o disierto d'o Sahara. Ta cumplir istas misions li asignan un grupo de recrutas d'a Lechión entre los cuals se troban *Marco Segrain*, un conoixiu ladrón de choyas, *Ivan*, un antigo miembro d'a Guardia Imperial Rusa, *Gilbert Francis*, un musico que no cumple con as condicions propias d'un militar y *Fredrick Hastings*, un miembro de l'aristocracia anglesa que cloixida los tiempos d'a guerra. Mientres o viache enta lo suyo destino, lo *comandant Foster* disciplina durament a sus soldaus, a la vegada que una d'as arqueologas d'a expedición, *madame Picard*, siente atracción por*Marco*, un d'os soldaus mas castigaus por *Foster*.

A cinta s'ambienta mientres os anyos 1920 en París y Marruecos mientres a Guerra d'o Rif y las suyas escenas se filmoron en Yuma en Arizona y en localidaz de California en os Estaus Unius, en Marruecos y en Almería, Tabernas y La Calahorra en Andalucía y en Madrit en a Comunidat de Madrit en Espanya.

## Elenco

## Se veiga tamién
* Cine en 1977.
* Cintas de 1977.

## Referencias

## Vinclos externos
*  ''March or Die'' en Internet Movie Database.
*  ''March or Die'' en TCM Movie Database.
*  ''March or Die'' en AllMovie.
*  ''March or Die'' en Rotten Tomatoes.
*  ''March or Die'' en FilmAffinity.
*  ''March or Die'' en Allociné.
*  ''March or Die'' en Letterboxd.
*  ''March or Die'' en Box Office Mojo.
La porta del cannone

***La porta del cannone*** (títol orichinal en italiano, en aragonés ***A puerta d'o canyón***, estrenada en Aragón con o suyo títol traduciu enta lo castellano como ***La puerta del cañón***) ye una cinta de cine de drama d'espionache de l'anyo 1969 coproducida por o cine italiano y lo cine yugoslavo dirichida por Leopoldo Savona seguntes un guión adaptau por Giuliano Friz (basau en una novela d'él mesmo), con una banda sonora orichinal de Carlo Rustichelli, una dirección de fotografía de Enzo Serafin, una producción cinematografica de R. Claudio Nasso ta las productoras *[[Intereuropa Cinematografica]]*, *[[Paris Étoile Films]]*, *[[Prodi Cinematografica]]* y *[[Triglav Film]]* y un elenco que se composa, entre d'atros actors, por Gianni Garko, Irina Demick, Gianna Serra, Marijan Lovric, Tony Santaniello, Boris Cavazza, Tom Felleghy, Demeter Bitenc, Vladimir Medar, Ilija Ivezic, Ljubisa Bacic, Gianni Pulone, Barbara Horn, Horst Frank y Sisto Brunetti.

En l'anyo 1939 lo Tercer Reich se prepara ta invadir Checoslovaquia, y la Italia faixista, aliada d'os alemans, colabora con a *[[Gestapo]]* en ninviar a lo suyo achent secrecto *Jean Rutinger* ta que colabore con éls y consiga asasinar a *Zaimitis*, qui lidera la Resistencia checoslovaca y los alemans saben que estará l'alma d'a resistencia checa a la invasión. *Rutinger* viacha en tren enta Graz, en l'Austria ya cocupada por os alemans, presentando-se como un hombre de negocios suizo que se troba en viache de negocios y en o tren coincide casualment con *Rada Kálmán*, una diz que turista checoslovaca. Cuan plegan en Graz, un miembro d'a *Gestapo* clamau *Müller * (qui tamién ha recubiu a mesma misión d'asasinar a lo checoslovaco) tortura en a suya cambra de l'hotel a *Rada* y li diz a *Rutinger* que ye una chudieva; tanimientres, iste decide aduyar-la a trescruzar a muga, encara que son perseguius por *Müller*. Con una misión que se li complica mica en mica, *Rutinger* se troba con una nueva sorpresa porque no nomás que *Rada* ye miembro d'a Resistencia so que tamién un antigo amor suyo en ye miembro.

*La porta del cannone* s'ambienta en Roma en Italia, en Graz en Austria, en Budapest en Hongría y en Checoslovaquia en l'anyo 1939.

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''La porta del cannone'' en Internet Movie Database.
*  ''La porta del cannone'' en FilmAffinity.
*  ''La porta del cannone'' en Letterboxd.
*  ''La porta del cannone'' en The Movie Database.
Ilesia de Santa Rita de Casia de Zaragoza

A **ilesia de Santa Rita de Casia de Zaragoza** ye una ilesia que se troba en Zaragoza (Comarca Central, Aragón). Ye adedicada a santa Rita de Casia.

## Historia
A parroquia de Santa Rita ye asociada a la orden d'os Agostinos, presents en a ciudat de Zaragoza dende o sieglo XIII. Dica l'anyo 1956 os terrenos a on se trobaba a casa relichiosa d'a orden perteneixeban a la diocesi de Uesca, ya que feban parti d'a parroquia de Santa Engracia.

Ye en zaguerías d'os anyos 1960 cuan prencipian os tramites pa a construcción d'una ilesia parroquial que tendría como titular a Santa Rita de Casia, ya que ya i heba un atra parroquia en a ciudat con o nombre de Sant Agostín.

L'arquitecto que dirichió as obras estió Miguel Navarro Anguela, fillo de l'arquitecto Miguel Ángel Navarro Pérez que ya heba construyiu entre 1931 y 1934 o colechio d'os Agostinos.

## Vinclos externos
*  Web oficial d'a Parroquia de Santa Rita
*  Ficha en gcatholic.org
Miguel Ángel Navarro Pérez

**Miguel Ángel Navarro Pérez**, naixiu de Zaragoza (Comarca Central, Aragón) o 4 d'octubre de 1883 y muerto en ixa mesma capital o 26 de chinero de 1956, estió un arquitecto aragonés, fillo de l'arquitecto aragonés Félix Navarro Pérez y de Concepción Pérez Michelena. Casau con María Anguela Dolset ye lo pai, entre d'atros fillos, d'o tamién arquitecto Miguel Navarro Anguela, estando a la vegada sobrín de Leandro Navarro Pérez, destacau incheniero agronomo aragonés, que tamién dirichió bellas cintas de cine documental.

Miguel Ángel Navarro Pérez fació los suyos estudios primarios y segundarios en cuantas localidaz espanyolas y en a ciudat francesa de Bayona, estudiando posteriorment Arquitectura en primeras en Madrit ta licenciar-se como arquitecto en a Escuela Tecnica Superior d'Arquitectura de Barcelona. Tamién heba estudiau en a Escuela d'Artes Aplicadas y Oficios Artisticos de Zaragoza y en a Real Academia d'Artes Polidas de San Fernando en Madrit.

Desenrolló la suya carrera profesional por todo Aragón, estando en 1913 arquitecto d'a Cambra de Comercio de Zaragoza y de l'Asociación de Periodistas de Zaragoza, exercindo amás como arquitecto municipal en as localidaz d'Exeya d'os Caballers, Zuera, Tarazona y Calatayú.

Treballó con prochectos arquitectonicos en cuantas localidaz aragonesas (Uesca, Calatayú, Exeya d'os Caballers, Carinyena, Tardienta, Villanueva de Galligo, Zuera, Tarazona, Alfama d'Aragón....) y de fuera d'Aragón, como Sant Sabastián u Valencia. Mientres os anyos 1920 y 1930 estió arquitecto municipal en a ciudat de Zaragoza, estando asinas autor de cuantas actuacions urbanisticas en cuantos barrios d'a ciudat.

Tamién tenió actividat politica, estando dende 1916 dica 1920 concellero y tenient d'alcalde en o Concello de Zaragoza.

## Obras destacadas
* Gran Casino d'Alfama d'Aragón (Alfama d'Aragón, Comunidat de Calatayú).
* Palacio de Comunicacions de Valencia (Valencia, País Valenciano).
* Centro Aragonés de Barcelona (Barcelona, Catalunya).
* Grupo Escolar Joaquín Costa (Zaragoza, Comarca Central, Aragón).
* Casa Solans (Zaragoza, Comarca Central, Aragón).
* Teatro d'o Mercau, concebiu orichinalment como mercau de pescau y adaptau anyos dimpués en 1983 como teatro (Zaragoza, Comarca Central, Aragón).
* Teatro d'Artes Polidas de Tarazona (Tarazona, Tarazona y Moncayo, Aragón).
* Colechio Sant Agostín (Zaragoza, Comarca Central, Aragón).

## Referencias

## Vinclos externos
*  ''Miguel Ángel Navarro Pérez'' en DARA.
*  ''Miguel Ángel Navarro Pérez'' en a pachina web d'a *[[Real Academia de la Historia]]*.
Cine en 1945

O **cine en 1945** amuestra una relación d'escaicimientos notables, premios y festivals relacionaus con o mundo d'o cine en l'anyo 1945.

## Cintas con mas recaudo en Estaus Unius
Relación de cintas con mas recaudo de taquilla en Estaus Unius en l'anyo 1945:

## Estrenos de cintas
Relación d'estrenos de cintas en l'anyo 1945:

### Setiembre

### Setiembre

### Noviembre

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 1945.

## Referencias

## Vinclos externos
Fentanil

O **fentanil** (de l'anglés *fentanyl*, probablement una alteración de *phenethyl*) ye un potent opioide de piperidina sintetico que se fa servir prencipalment como analchesico. Ye 50 vegadas mas potent que la heroína y 100 vegadas mas potent que la morfina; la suya prencipal utilidat clinica ye lo tractamiento d'o dolor en pacients con cáncer y aquels que se recuperan de cirurchías dolorosas. O fentanil tamién s'utiliza como sedant. O fentanil se vende baixo las marcas *Actiq*, *Duragesic* y *Sublimaze*, entre atras.

O fentanil estió sintetizau per primera vegada per Paul Janssen en 1959 y aprebau pa lo suyo uso medico en os Estaus Unius en 1968.

En os zaguers anyos, o fentanil ha irrumpiu en o mercau norteamericán de drogas ilegals, aprofitando la demanda preexistent d'opiacios como la heroína y las medecinas recetadas. En 2016, o fentanil y los suyos analogos estioron a causa mas común de muerte per sobredosi en os Estaus Unius con mas de 20.000 casos. En 2021 ya causaba mas de 70.000 muertos per anyo en Estaus Unius.

## Referencias
The Raiders (cinta de 1963)

:*Iste articlo ye sobre un western estausunidense de l'anyo 1963; ta atros usos, se veiga *'The Raiders** y **The Raiders (cinta)***.

***The Raiders*** (títol orichinal en [[Idioma anglés|anglés]], en [[Idioma aragonés|aragonés]] ***Os asaltants***, estrenada en [[Aragón]] con o títol en [[Idioma castellano|castellano]] de ***El renacer de Texas***, en aragonés ***O renaixer de Texas**'') ye una [[cinta]] de [[cine de western]] de [[cine estausunidense]] de l'anyo [[1963]] dirichida por [[Herschel Daugherty]] seguntes un [[guión orichinal]] de [[Gene L. Coon]], una [[banda sonora orichinal]] de [[Morton Stevens]], una [[dirección de fotografía]] de [[Bud Thackery]], una [[producción cinematografica]] de [[Howard Christie]] ta la [[productora cinematografica]] ''[[Revue Studios]]'' y un [[elenco]] formau por os [[actor]]s [[Robert Culp]], [[Brian Keith]], [[Judi Meredith]], [[Jim McMullan]], [[Alfred Ryder]], [[Simon Oakland]], [[Ben Cooper]], [[Trevor Bardette]], [[Harry Carey Jr.]], [[Richard H. Cutting]], [[Addison Richards]], [[Cliff Osmond]], [[Paul Birch]] y [[Richard Deacon]].

En [[1867]], poco dimpués d'a fin d'a [[Guerra Civil d'os Estaus Unius]], l'[[Estaus d'os Estaus Unius|estau]] de [[Texas]] encara se troba baixo lo control d'as autoridaz militars y lo territorio s'esboldrega ofegau por os [[impuesto]]s y la especulación. ''John G. McElroy'', un antigo militar de l'exercito confederau, convoca una reunión con os suyos vecins ta proposar-lis o suyo plan: reunir [[vacumen]] ta levar-lo enta lo norte a on bi ha una linia de [[ferrocarril]]. Sindembargo, os especuladors y lon indios, cadaguno por a suya cuenta, lis roban tot o rabanyo. Cuan plegan en o suyo destino proposan a o ferrocarril que se construya una linia enta Texas, pero lo ferrocarril se niega. Alavez os texans dicen que si no se construye enta lo sud, sabotiarán as obras ta que no se construya enta l'ueste.

A cinta s'ambienta en [[Texas]] y [[Oklahoma]] en l'anyo [[1867]] y las suyas escenas se filmoron en os [[Universal Studios]] en [[Universal City]], en os [[Republic Studios]] en [[Los Angeles]] y en [[Jamestown (California)|Jamestown]], toz éls en [[California]].

== Elenco ==


== Se veiga tamién ==
* [[Cine en 1963]].
* [[Cintas de 1963]].

== Referencias ==


== Vinclos externos ==
*  [https://www.imdb.com/title/tt0057446/ ''The Raiders''] en [[Internet Movie Database]].
*  [https://www.filmaffinity.com/es/film244801.html ''The Raiders''] en [[FilmAffinity]].
*  [https://letterboxd.com/film/the-raiders/ ''The Raiders''] en [[Letterboxd]].
*  [https://www.allocine.fr/film/fichefilm_gen_cfilm=110499.html ''The Raiders''] en [[Allociné]].
*  [https://www.allmovie.com/movie/v107177 ''The Raiders''] en [[AllMovie]].
*  [https://catalog.afi.com/Catalog/moviedetails/18758 ''The Raiders''] en l**American Film Institute Catalog* de l*'American Film Institute''.
Ilesia d'o Reyal Seminario de Sant Carlos Borromeu de Zaragoza

A **ilesia d'o [[Reyal Seminario de Sant Carlos Borromeu]]** ye una ilesia situada en a ciudat de Zaragoza. A suya frontera de ladriello fue restaurada en o sieglo XVII dimpués de sofrir un incendio, fendo probablement Jaime Busignac y Borbón de mayestro d'obras.

## Historia
L'interior ye de nau unica con capiellas laterals comunicadas por puertas. O teito d'a nau ye en vuelta de crucería y o perimetro ye recorriu por una tribuna dende zaguerías d'o sieglo XVI. A ilesia fue renovada a partir de 1723 por o chirmán Lacarre, Pablo Diego Ibáñez, que modifica toda a ornamentación interior, convertindo-la en a iglesia mas sumptuosa y espectacular d'a ciudat y en modelo pa atras ilesias posteriors.

O retablo mayor ye adedicau a la Inmaculada, tamién realizau por o chirmán Lacarre. Ye un conchunto espectacular de doraus, royos, verdes, azuls y rosas y 18 esculturas a grandaria natural en estilo barroco de transición a o rococó. D'as esculturas, retalladas por os chirmans d'a congregación, cal que destacar as que se troban sobre pedainas, representación de santos y chesuitas aragoneses.

A primera capiella d'a dreita, la de Sant Chusé, ye d'o sieglo XVII y fue feita construyir por os duques de Villafermosa como panteón funerario. De frontera y interior muit decoraus, conserva 6 cuadros de Vicente Berdusán, pintaus en 1693. Ista capiella ye a que sirvió d'inspiración a o chirmán Lacarre pa redecorar a resta d'a ilesia.

## Bibliografía
**100 motivos para enseñar tu ciudad. Conoce la Zaragoza monumental* folleto editado por el Ayuntamiento de Zaragoza
* Fatás, Guillermo, (coord.) *Guía histórico-artística de Zaragoza*, Zaragoza, Ayuntamiento (Servicio de acción cultural), 19913. ISBN 84-86807-76-X.
* Izquierdo, Pascual, *Guía total. Zaragoza*. Madrid: Anaya, 2006. ISBN 84-9776-256-7.
* Laborda Yneva, José, *Zaragoza: guía de arquitectura / an architectural guide*, Zaragoza, Caja de Ahorros de la Inmaculada de Aragón, D.L. 1995, ISBN 84-88305-28-1.

## Vinclos externos
* 
*  Reyal Seminario de Sant Carlos Patrimonio Cultural de Aragón, Gubierno d'Aragón.
*  Ilesia d'o Reyal Seminario de Sant Carlos Borromeu en Zaragoza, Turismo de Zaragoza.
*  Ficha en gcatholic.org
Young Billy Young

***Young Billy Young*** (títol orichinal en anglés, en aragonés ***O choven Billy Young***, estrenada en Aragón con o títol de ***Pistolero***) ye una cinta de cine estausunidense de cine de western de l'anyo 1969 dirichida por Burt Kennedy seguntes un guión adaptau por él mesmo (basau en *Who Rides with Wyat*, una novela publicada por Heck Allen), con una banda sonora orichinal de Shelly Manne, una dirección de fotografía de Harry Stradling Jr. y una producción cinematografica a'l cudiau de Max E. Youngsteinta la productora cinematografica *[[Talbot-Youngstein]]*. L'elenco d'a cinta se composa, entre d'atros actors, `por Robert Mitchum, Angie Dickinson, Robert Walker Jr., David Carradine, Jack Kelly, John Anderson, Paul Fix, Willis Bouchey, Parley Baer, Robert Anderson, Rodolfo Acosta y Deana Martin.

*Ben Kane* ye un antigo "sheriff" de Dodge City que mientres que viacha troba a *Billy Young*, un choven a qui lo suyo socio ha albandonau sin de caballo dimpués de que matasen por encargo a un cheneral mexicano. Cuan tornan a coincidir en un lugarón, *Billy* mata a lo "sheriff" d'ixe lugarón cuan descubre que lo "sheriff" li ha feito refuse en o chuego. Cuan los vecins d'o lugar lo persiguen, *Ben* l'aduya. Bien luego *Ben* accepta un treballo como "sheriff" en un lugarón perdiu, Lordsburg, en Nuevo Mexico, y leva con él a *Billy*, que tiene una razón particular ta acceptar ixe treballo: su fillo estió "sheriff" en ixe mesmo lugarón, pero l'asasinoron. Y dos cabaleros que controlan o lugar, *John Behan* y *Frank Boone*, tienen a intención d'asasinar-lo a él tamién.

A cinta s'ambienta en bel momento indeterminau d'o sieglo XIX en Nuevo Mexico y las suyas escenas se filmoron en Tucson y atras localidaz d'Arizona, incluyiendo-ie lo disierto de Sonora.

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''Young Billy Young'' en Internet Movie Database.
*  ''Young Billy Young'' en TCM Movie Database.
*  ''Young Billy Young'' en AllMovie.
*  ''Young Billy Young'' en FilmAffinity.
*  ''Young Billy Young'' en Allociné.
*  ''Young Billy Young'' en Letterboxd.
Kiss of the Dragon

***Kiss of the Dragon*** (títol orichinal en anglés, en aragonés ***O beso d'o dragón***, estrenada en Aragón con o suyo títol traduciu enta lo castellano como ***El beso del dragón***) ye una cinta coproducida por o cine estausunidense y lo cine francés de cine d'acción de l'anyo 2001 dirichida por Chris Nahon seguntes un guión adaptau por Luc Besson y Robert Mark Kamen (basau en una historia de Jet Li), con una banda sonora orichinal de Craig Armstrong, una dirección de fotografía de Thierry Arbogast y una producción cinematografica de Luc Besson, Jet Li, Steve Chasman y Happy Walters ta las productoras *[[StudioCanal]]* y *[[EuropaCorp]]*. Forman l'elenco d'a cinta, en os suyos papels principals, actors como Jet Li, Bridget Fonda, Tchéky Karyo, Ric Young, Burt Kwouk, Max Ryan, Kentaro, Laurence Ashley, Cyril Raffaelli, Didier Azoulay u John Forgeham.

*Liu Jian* ye un destacau miembro d'os servicios d'intelichencia de China a qui lo suyo país ninvía en Paría ta colaborar en a detención d'o chefe d'a mafia chinesa, *Mr. Big*. Cuan partecipa en un operativo policial mandau por l'inspector *Jean-Pierre Richard* d'a Policía francesa se troba con que iste ha organizau l'asasinato de *Mr. Big* y amás lo fa presentando falsament a *Liu Jian* como responsable de l'asasinato. Iste consigue fuyor d'a escena d'o crimen, pero cuan contacta con os suyos superiors y concierta una cita con éls, qui acude a la cita ye asasinau por achents corruptos de *Richard*. *Liu Jian* torna a fuyir y casualment coincide con *Jessica Kamen*, una prostituta que se trobaba present en l'asasinato de *Mr. Big* y que puet corroborar a suya versión de que él no ye l'asasino.

*Kiss of the Dragon* ye una cinta ambientada en a suya epoca actual (2001) en a ciudat de París en Francia y las suyas escenas se filmoron en ixa mesma capital y en bellas localidaz d'o departamento de Sena-Sant Denís. Se tracta d'una cinta que ha recibiu bels premios y nominacions, pero garra d'istos premios fa parte d'os premios mas conoixius u destacaus.

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Kiss of the Dragon'' en Internet Movie Database.
*  ''Kiss of the Dragon'' en AllMovie.
*  ''Kiss of the Dragon'' en Box Office Mojo.
*  ''Kiss of the Dragon'' en FilmAffinity.
*  ''Kiss of the Dragon'' en Allociné.
*  ''Kiss of the Dragon'' en Rotten Tomatoes.
*  ''Kiss of the Dragon'' en Letterboxd.
*  ''Kiss of the Dragon'' en TCM Movie Database.
*  ''Kiss of the Dragon'' en Metacritic.
*  ''Kiss of the Dragon'' en l**[[American Film Institute Catalog]]'' de l**American Film Institute''.
Me debes un muerto

***Me debes un muerto*** (títol orichinal d'a cinta) ye una cinta de cine de comedia de cine espanyol de l'anyo 1972 dirichida por José Luis Sáenz de Heredia seguntes un guión orichinal d'él mesmo, con una banda sonora orichinal de Gregorio García Segura, una dirección de fotografía d'Emilio Foriscot, una producción cinematografica d'Alfredo Fraile ta la productora cinematografica *[[Arturo González Producciones Cinematográficas]]* y un elenco composau, entre d'atros, por os actors Concha Velasco, Manolo Escobar, Licia Calderón, Roberto Camardiel, Fabián Conde, Beni Deus, Alberto Fernández, Angelita Font, Baldomero García Escobar, Juan Gabriel García Escobar, Salvador García Escobar, Antonio Garisa, Agustín González, Bárbara Lys y Gracita Morales.

*Manolo* ye lo propietario d'un tablao flamenco que tiene bels problemas con o suyo socio. Casualment dentra en contacto con *Irma Dacovich*, adedicada a l'Astrolochía y que temién tiene problemas con o suyo socio. Cuan *Manolo* consulta con *Irma*, esta veye la suya oportunidat ta solucionar o suyo problema solventando a la vegada lo problema de *Manolo* y li proposa que cadagún d'éls mate a lo socio de l'atro, con o cual no tiene garra relación y asinas a Policía no tiendrá sospeitas de garra d'els dos. L'argumento d'a cinta s'inspira amplament en a cinta *[[Strangers on a Train (cinta)|Strangers on a Train]]* de 1951 dirichida por Alfred Hitchcock seguntes un guión adaptau por Whitfield Cook basau en a novela *[[Strangers on a Train (novela)|Strangers on a Train]]* publicada por Patricia Highsmith en 1950.

*Me debes un muerto* s'ambienta en a suya epoca actual (1972) en a ciudat de Madrit y las suyas escenas se filmoron en a Cartuja de Talamanca de Jarama y en San Martín de Valdeiglesias en a Comunidat de Madrit y en a val de Valsaín en San Ildefonso en a provincia de Segovia en Castiella y Leyón.

## Elenco

## Se veiga tamién
* Cine en 1972.
* Cintas de 1972.

## Referencias

## Vinclos externos
*  ''Me debes un muerto'' en Internet Movie Database.
*  ''Me debes un muerto'' en FilmAffinity.
*  ''Me debes un muerto'' en Letterboxd.
*  ''Me debes un muerto'' en *ManoloEscobar.net*.
Squamata

Os **escamosos** (nombre cientifico **Squamata**, «os que tienen escamas» en latín) son un orden de vertebraus sauropsidos no arcosauros que s'ha dau tradicionalment en Taxonomía, y, seguntes lo que s'aparenta, tamién constituyen un clado verdadero d'animals que comparten un mesmo antepasau común.

Incluye a os «reptils» que popularment se diz fardachos, sargantanas, salamanquesas, camaleons, iguanas, etc. que tienen cuatro patas, pero tamién as sirpients que las han perdidas. No son escamosos ni os crurotarsos (cocodrilos y caimans) ni os esfenodonts (os «tuatara» de Nueva Zelanda) pos descienden d'antepasaus que se deseparón antes que apareixese o primer antepasau común d'os escamosos y por tanto forman dos taxons chermanos: Crocodylia y Sphenodontia.

Os escamosos son vertebraus ectotermos, oviparos y con a piel cubierta d'escamas reptilianas. Por regular tienen cuatro patas que remata en zarpas con cinco didos articulaus y dotaus con unglas terminals. Manimenos, i hai excepcions con adaptacions especializadas, como os didos con almadas adhesivas d'o grupo Gekkonidae (salamanquesas), y un grupo a saber qué important que ha atrofiau as patas, como son as sirpients.

Por lo comun, entre os escamosos a mandibula se forma de cuatro uesos fusionaus, que son o dentario, l'angular, o suprangular y l'articular. Nuevament, o grupo d'as sirpients amuestra una especialización notoria en ixo, pos ellas tienen cranio cinetico que, ixo ye, que pueden «escurronar» (desencaixar) l'articulación entre l'articular y o ueso cuadrau, a la contra que a resta de grupos.

Toz os masclos d'os escamosos tienen hemipenes, que son unatro caracter diagnostico d'iste grupo (os arcosauros, l'atro gran grupo de «reptils», tienen penes verders u no en tienen garra, como a mayoría d'aus). Os hemipenes son una estructura doble y eréctil por perfusión de sangre (analoga a como en ye o pene en os mamiferos) que les sirve pa copular. Se troban en a cloaca y no se'n desplega si que uno por cada copula.

## Se veiga tamién
* Amniota.
* Arcosauros.

## Referencias

## Enlaces externos
Cloaca (anatomía)

:*Iste articlo trata sobre a cloaca en l'anatomía d'os animals. Pa atros usos de cloaca, se veiga [[cloaca (desambigación)]]*.

En anatomía animal, a **cloaca** u **cubaca** (d'o latín 

## Referencias

## Se veiga tamién
* Ano.

## Enlaces externos
Cloaca

:*Iste articlo trata sobre as cloacas que son construccions pa conducir as auguas puercas d'as poblacions. Pa atros usos de «cloaca», se veiga [[cloaca (desambigación)]].*

Una **cloaca** u **cubaca** ye una construcción en forma de conducto, feita por l'hombre, que sirve pa conducir as auguas residuals enta una depuradera u, a lo menos, difuera d'a población.

En a mayoría de casos as cloacas circulan soterradas por debaixo d'as carreras de ciudaz y lugars. Manimenos, en i hai ubiertas, lo que puede estar causa de problemas de salut y pudors, mas que mas en zonas d'o mundo en vías de desarrollo.

As cloacas arreplegan as auguas que sale d'as canyerías d'as casas y os edificios comercials, pero a mayoría tamién replegan l'augua de plevia que corre en superficie por as carreras, a traviés d'os arbullons y atras formas d'engullidero.

## Se veiga tamién

* Socanillau.
* Arbullón.

## Notas


## Referencias
Socanillau

En a villa d'Ansó y en Pandicosa un **socanillau**, u en Echo **socanillato**, ye una canal d'agua que corre por a superficie, por regular entre que se conduce a plevia y l'agua puerca que sobrece d'os huertos y as cuadras dica un engullidero u as cloacas d'o lugar.

Elcock escribió que «socanillato» podeba estar una mas d'as derivadas d'a palabra «canal» en l'Alto Aragón.

## Se veiga tamién

* Cloaca.
* Arbullón.

## Referencia
Escama

Una **escama** (d'o latín < *squama*) ye una plancha chiqueta y dura que creixe sobre a piel d'un animal, por un regular pa brindar-le aislamiento y protección. Entre os grans linaches d'animals en i hai a saber-los que en tienen, pos as escamas han evolucionau diversas veces en o que ye un eixemplo platero de converchencia evolutiva.

Se considera que as escamas son una condición ancestral que teneban os antepasaus d'os amniotas y que se relacionan con que podesen fer una vida mas independient de l'augua, pos os animals con tegumento cubierto d'ellas resultan mas resistents contra o sequero que os anfibios. En 2016, un estudio d'a Universidat de Chinebra y o Instituto Suizo de Bioinformatica contrimostró que os pelos, as plumas y as escamas d'os reptils medran a partir d'un mesmo tipo d'estructura embrionaria que se diz placoda. Por lo tanto, as escamas, as plumas y os pelos d'os vertebraus son estructuras homologas.

## Referencias

## Se veiga tamién

* Pluma.
* Pelo.
* Picnofibra.

## Enlaces externos
Ectotermia

A **ectotermia** (/etoˈtermia/) ye una condición d'os animals por a cual no pueden producir a suya propia temperatura corporal. Os animals ectotermos son os que popularment se diz que tienen a «sangre fría», entre os que se cuenta os peixes, os insectos, os anfibios y os reptils. Etimolochicament, a palabra la forma *ἐκτός* (afuera) y *θερμός* (calor), y signicaría cosa asinas como «os que penden d'a calor d'afuera».

Como a temperatura ye un condicionador principal pa l'actividat metabolica, os animals ectotermos presentan un ran d'actividaz diverso que pende a saber-lo con a temperatura d'o medio. A mayoría d'ectotermos son, amás amás, poiquilotermos, que ixo ye que no tienen guaire control sobre a temperatura corporal y varía con a d'o medio, pero en i hai atros que tienen mecanismos pa conservar a temperatura d'os suyos cuerpos si fa u no fa de traza razonable, anque no la produzcan, conque diz que son parcialment homeotermos.

Muitos ectotermos d'entre os linaches mas avanzaus (especialment os vertebraus, como os reptils) siguen estratechias como meter-se a o sol a calentar-se y asinas modificar as suyas temperaturas corporals y amillorar l'actividat metabolica que pueden fer. A estratechia esta d'asolanar-se se diz heliotermia.

Manimenos toz os animals ectotermos son sensibles a l'exceso de calor (mesmo mas que os endotermos), por o que podrían sufrir consecuencias si se rescaldasen. Pa ixo, retirar-se a acalurar en a mosquera tamién ye una parte d'a estratechia helioterma.

## Se veiga tamién

* Endotermia.
* Poiquilotermia.

## Referencias
Poiquilotermia

A **poiquilotermia** (d'o griego *ποικίλος*, *poiquilos*, variable, y *θερμός*, *thermos*, calor) ye a caracteristica d'os animals que no tienen guaire manera de controlar a suya temperatura corporal. Os poiquilotermos son un tipo d'animals ectotermos.

Muitos poiquilotermos no s'aconortan con a temperatura d'o medio y emprenden estratechias pa regular a temperatura d'o suyo propio cuerpo, como a heliotermia, que consiste en mover-se enta os rayos de sol pa calentar-se u amagar-se-ne u refrescar-se antes de calentar-se masiau y rescaldar-se.

## Se veiga tamién

* Ectotermia.
* Endotermia.
* Homeotermia.

## Referencias
Cine en 1947

O **cine en 1947** amuestra una relación d'escaicimientos notables, premios y festivals relacionaus con o mundo d'o cine en l'anyo 1947.

## Cintas con mas recaudo en Estaus Unius
Relación de cintas con mas recaudo de taquilla en Estaus Unius en l'anyo 1947:

## Estrenos de cintas
Relación d'estrenos de cintas en l'anyo 1946:

### Aviento

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 1947.

## Referencias

## Vinclos externos
Far and Away

***Far and Away*** (títol orichinal en anglés, en aragonés ***Luent y luent***, estrenada en Aragón con o títol en castellano d***'Un horizonte muy lejao***, en aragonés ***Un horizont muit leixano***) ye una cinta de cine estausunidense de cine de westerno epico-romantico-dramatico d'aventuras de l'anyo 1992 dirichida por Ron Howard seguntes un guión adaptau por Bob Dolman (basau en una historia de Ron Howard y Bob Dolman), con una banda sonora orichinal de John Williams, una dirección de fotografía de Mikael Salomon y una producción cinematografica de Ron Howard, Brian Grazer y Bob Dolman ta la productora cinematografica *[[Imagine Entertainment]]*. L'elenco d'a cinta el forman, entre d'atros, os actors Tom Cruise, Nicole Kidman, Thomas Gibson, Robert Prosky, Barbara Babcock, Cyril Cusack, Eileen Pollock, Colm Meaney, Douglas Gillison, Michelle Johnson, Clint Howard, Rance Howard, Rocco Sisto, Niall Tóibín y James Jude Courtney.

En a Irlanda de 1892, *Joseph Donnelly* veye morir a su pai y cómo li creman a suya casa en no haber podiu pagar o terrache sobre las suyas tierras. Decide vengar-se y marcha a buscar a lo propietario d'as tierras, pero falla cuan pretende matar-lo y a lo propietario, *Daniel Christie* li caye simpatico. la filla de *Daniel*, *Shannon*, lo cudia en haber quedau feriu y dimpués li proposa de fugar-se con él enta los Estaus Unius, a on sabe que se fará una entrega de tierras en propiedat a nuevos colons en Oklahoma. Se fugan toz dos, pagando ella lo viache, pero en plegar en os Estaus Unius, en Boston, Boston- a *Shannon* li roban os suyos diners y li cal treballar, cosa a la cual li cal fer-se-ie. D'atra man, mesmo *Shannon* que *Joseph* prencipian a servir atracción l'uno por l'atro con tot y con as dificultaz que troban en

*Far and Away* s'ambienta en l'anyo 1892 en Irlanda, en ixe anyo y en 1893 en Boston y en 1893 en Oklahoma y las suyas escenas se filmoron en Billings y atras localidaz en Montana y en localidaz de California en Estaus Unius y en Dublín y en os condaus d'an Chláir, Cill Mhantáin, Dublín y Chiarraí en Irlanda.

Se tracta d'una cinta que ha recibiu bels premios y nominacions, pero garra d'éls fa parte d'os premios cinematograficos mas destacaus.

## Elenco

## Se veiga tamién
* Cine en 1982.
* Cintas de 1982.

## Referencias

## Vinclos externos
*  ''Far and Away'' en Internet Movie Database.
*  ''Far and Away'' en TCM Movie Database.
*  ''Far and Away'' en AllMovie.
*  ''Far and Away'' en Box Office Mojo.
*  ''Far and Away'' en Rotten Tomatoes.
*  ''Far and Away'' en FilmAffinity.
*  ''Far and Away'' en Allociné.
*  ''Far and Away'' en Letterboxd.
*  ''Far and Away'' en Metacritic.
*  ''Far and Away'' en l**[[American Film Institute Catalog]]'' de l**American Film Institute''.
Cloaca (desambigación)

Una **cloaca** (d'o latín <*cloāca*) puede estar:

*Una conducción por regular soterrada que lieva las auguas puercas ta fuera d'una población. Se veiga cloaca.
*A obertura an vierte l'aparato dichestivo, urinario y reproductor d'animals como as aus y os reptils. Se veiga cloaca (anatomía).
*En l'arquitectura romana, a conducción principal de cloacas d'una población. Se veiga cloaca maxima.
*Una expresión popular («cloacas d'o estau» u  «de l'estau») pa referir-se a o estau profundo.

## Referencias
Endotermia

A **endotermia** (d'o griego *ἐνδο*, *endo*, adentro, y *θερμός*, *thermós*, calient) ye a condición d'os animals que pueden mantener una temperatura corporal que les resulte favorable a o metabolismo. Os animals endotermos son os que vulgarment se diz que tienen a «sangre calient» u «sangre calenta». Os animals que tipicament se cita como endotermos son os mamiferos y as aus.

A calor interna sale por regular como producto secundario d'o metabolismo rutinario, pero cuan l'actividat ye menos u a temperatura ambient baixa, os organismos endotermos tienen a facultat de meter a funcionar mecanismos de producción de calor. Bel eixemplo son os movimientos musculars de caracter especial, como «tritoliar» (tremolar de frío), u o metabolismo oxidativo no acoplau en a graixa parda d'o cuerpo.

## Se veiga tamién

* Ectotermia
* Poiquilotermia.
* Homeotermia.
* Fiebre.

## Referencias
Assassination (cinta de 1987)

:*Iste ye un articlo sobre una cinta estausunidense de 1987 d'intriga d'acción; ta atros usos, se veiga *'Assassination** y **Assassination (cinta)***.

***Assassination*** (títol orichinal en [[Idioma anglés|anglés]], en [[Idioma aragonés|aragonés]] ***Asasinato***, estrenada en [[Aragón]] con o títol en [[Idioma castellano|castellano]] d***'El guardaespaldas de la primera dama***, en aragonés ***O guardaspaldas d'a primera dama**') ye una cinta de cine d'intriga d'acción de cine estausunidense de l'anyo 1987 dirichida por Peter R. Hunt seguntes un guión adaptau por Richard Sale (basau en *My Affair with the President's Wife*, una novela d'o mesmo Richard Sale), con una dirección de fotografía de Hanania Baer, una banda sonora orichinal de Valentine McCallum y Robert O. Ragland, una producción cinematografica de Pancho Kohner ta las productoras *[[The Cannon Group]]*, *[[Golan-Globus Productions]]* y *[[Major Studio Partners]]* y un elenco formau por Charles Bronson, Jill Ireland, Stephen Elliott, Jan Gan Boyd, Randy Brooks, James Lemp, Michael Ansara, James Staley, Kathryn Leigh Scott, Jim McMullan, William Prince, Charles Howerton, Chris Alcaide y Robert Dowdell, entre d'atros actors.

*Jay Killian* torna a lo suyo treballo en o *[[Servicio Secreto d'os Estaus Unius]]* dimpués d'una malautía, coincidindo con un cambio en l'administración en acceder a lo suyo cargo un nuevo President d'os Estaus Unius. Tanimientres, o solo emplego disponible en ixe momento ye como guardaspaldas d'a Primera dama d'os Estaus Unius, pero ista amuestra bien luego que no ye disposada a acceptar garra restricción a la forma en que deseya actuar, l'accepte u no lo *Servicio Secreto*. Tanimientres cambia d'opinión cuan empecipian a escayecer bels atentaus contra la suya persona.

A cinta s'ambienta en Washington, DC y en Wyoming en a suya epoca actual (1987) y las suyas escenas se filmoron en Los Angeles en California y en Washington, DC.

## Elenco

## Se veiga tamién
* Cine en 1987.
* Cintas de 1987.

## Referencias

## Vinclos externos
*  ''Assassination'' en Internet Movie Database.
*  ''Assassination'' en Rotten Tomatoes.
*  ''Assassination'' en FilmAffinity.
*  ''Assassination'' en Allociné.
*  ''Assassination'' en Letterboxd.
*  ''Assassination'' en AllMovie.
*  ''Assassination'' en TCM Movie Database.
The Boy from Oklahoma

***The Boy from Oklahoma*** (títol orichinal en anglés, en aragonés ***O mesache d'Oklahoma***, estrenada en Aragón con o suyo títol traduciu enta lo castellano como ***El muchacho de Oklahoma***) ye una cinta de cine estausunidense de cine de western de l'anyo 1954 dirichida por Michael Curtiz seguntes un guión adaptau por Frank Davis y Winston Miller (basau en *The Sheriff Was Scared*, una novela de Michael Fessier), con una banda sonora orichinal de Max Steiner, una dirección de fotografía de Robert Burks y una producción cinematografica de David Weisbart. Fan parte de l'elenco d'a cinta Will Rogers Jr., Nancy Olson, Lon Chaney Jr., Anthony Caruso, Wallace Ford, Clem Bevans, Merv Griffin, Louis Jean Heydt, Sheb Wooley, Slim Pickens, James Griffith, Tyler MacDuff y Harry Lauter, entre d'atros actors.

*Tom Brewster* ye un estudiant de Dreito por correspondencia y ye de viache enta lo lugar a on vive su tío, qui li dará treballo malas que remate los suyos estudios. Cuan plega en Bluerock en Oklahoma busca la oficina de Correus ta ninviar o suyo zaguer examen y asinas obtener o suyo títol en Dreito, pero uns ladrons roban a dilichencia y desaparixe lo suyo examen. Simultaniament *Barney Turlock*, propietario d'o saloon, proposa que lo nombren sheriff d'o lugar, encara que sabe que no sabe emplegar as armas y que amás en ye contrario. *Tom* conoix a *Katie Brannigan*, qui ye la filla de l'anterior sheriff a qui asasinoron sin que dica l'inte se conoixca qui n'estió l'autor. *Tom* decide investigar ixe asasinato.

A cinta s'ambienta en bel momento indeterminau d'o sieglo XIX en l'estau d'Oklahoma y las suyas escenas se filmoron en o rancho Warner en Calabasas (California).

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''The Boy from Oklahoma'' en Internet Movie Database.
*  ''The Boy from Oklahoma'' en TCM Movie Database.
*  ''The Boy from Oklahoma'' en FilmAffinity.
*  ''The Boy from Oklahoma'' en Letterboxd.
*  ''The Boy from Oklahoma'' en AllMovie.
*  ''The Boy from Oklahoma'' en l**[[American Film Institute Catalog]]'' de l**American Film Institute''.